CELEX: 32014D0237
Language: lv
Date: 2014-04-24 00:00:00
Title: 2014/237/ES: Komisijas Īstenošanas lēmums ( 2014. gada 24. aprīlis ) par pasākumiem, kas vajadzīgi, lai novērstu kaitīgu organismu ievešanu un izplatīšanos Savienībā, attiecībā uz konkrētiem augļiem un dārzeņiem, kuru izcelsmes valsts ir Indija (izziņots ar dokumenta numuru C(2014) 2601)

26.4.2014   
            
            
               LV
            
            
               Eiropas Savienības Oficiālais Vēstnesis
            
            
               L 125/93
            
         KOMISIJAS ĪSTENOŠANAS LĒMUMS
   (2014. gada 24. aprīlis)
   par pasākumiem, kas vajadzīgi, lai novērstu kaitīgu organismu ievešanu un izplatīšanos Savienībā, attiecībā uz konkrētiem augļiem un dārzeņiem, kuru izcelsmes valsts ir Indija
   
      
         (izziņots ar dokumenta numuru C(2014) 2601)
      
   
   
      (2014/237/ES)
   
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2000. gada 8. maija Direktīvu 2000/29/EK par aizsardzības pasākumiem pret tādu organismu ievešanu, kas kaitīgi augiem vai augu produktiem, un pret to izplatību Kopienā (1) un jo īpaši tās 16. panta 3. punkta trešo teikumu,
   tā kā:
   
               (1)
            
            
               Dalībvalstu veiktās augu veselības pārbaudes konkrētiem ievestiem augiem un augu produktiem, kuru izcelsmes valsts ir Indija, liecina par lielu aizturēšanas gadījumu skaitu kaitīgo organismu klātbūtnes dēļ, galvenokārt Tephritidae (ārpuseiropas sugas), Thrips palmi Karny vai Bemisia tabaci Genn. Kopš 2010. gada arvien pieaug tādu sūtījumu skaits no Indijas uz Savienību, kuri aizturēti kaitīgo organismu dēļ. Vairums aizturēšanas gadījumu attiecas uz Colocasia Schott augiem, izņemot to sēklas un saknes, un Mangifera L., Momordica L., Solanum melongena L. un Trichosanthes L. augiem, izņemot to sēklas (turpmāk – “konkrētās preces”).
            
         
               (2)
            
            
               Komisijas veiktās revīzijas Indijā, konkrētāk – 2010. un 2013. gadā, atklāja trūkumus fitosanitārā eksporta sertificēšanas sistēmā. Neskatoties uz Indijas garantijām un veiktajām darbībām, 2013. gadā aizturēto sūtījumu skaits vēl palielinājās.
            
         
               (3)
            
            
               Ņemot vērā minēto revīziju rezultātus un aizturēto sūtījumu skaitu, ir secināts, ka pašreizējie Indijas veiktie fitosanitārie aizsardzības pasākumi nav pietiekami, lai nodrošinātu, ka sūtījumi nesatur kaitīgos organismus, vai lai novērstu risku, importējot konkrētās preces, ievest kaitīgos organismus Savienībā.
            
         
               (4)
            
            
               Būtu jāveic pasākumi, lai novērstu risku, ko rada tādu konkrēto preču imports Savienībā, kuru izcelsmes valsts ir Indija. Tādējādi būtu jāaizliedz ievest Savienībā konkrētās preces, kuru izcelsmes valsts ir Indija.
            
         
               (5)
            
            
               Šādiem pasākumiem būtu jāpaliek spēkā līdz 2015. gada 31. decembrim, lai novērstu pastāvošo risku ievest kaitīgos organismus, vienlaikus ļaujot Indijai uzlabot tās sertificēšanas sistēmu.
            
         
               (6)
            
            
               Šajā lēmumā paredzētie pasākumi ir saskaņā ar Augu veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Savienības teritorijā ir aizliegts ievest tādus Colocasia Schott augus, izņemot to sēklas un saknes, un Mangifera L., Momordica L., Solanum melongena L. un Trichosanthes L. augus, izņemot to sēklas, kuru izcelsmes valsts ir Indija.
   2. pants
   Šis lēmums zaudē spēku 2015. gada 31. decembrī.
   3. pants
   Šis lēmums ir adresēts dalībvalstīm.
   
      Briselē, 2014. gada 24. aprīlī
      
         
            Komisijas vārdā –
         
         
            Komisijas loceklis
         
         Tonio BORG
      
   
   
      (1)  OV L 169, 10.7.2000., 1. lpp.